EkBass/fiwiki-20250220-pages-articles huggingface dataset:
Maria Manuela

Maria Manuela (15. lokakuuta 1527 Coimbra, Portugalin kuningaskunta - 12. heinäkuuta 1545 Valladolid, Espanja) oli Portugalin prinsessa (1527–1531) ja Asturian ruhtinatar. Hän oli Portugalin kuningas Juhana III:n ja Kastilian prinsessa Caterina de Austrian vanhin tytär. Hänellä oli kahdeksan sisarusta, joista ainoastaan hän ja toiseksi nuorin veli prinssi João Manuel (1537–1554) elivät aikuisiksi asti. Hänen enonsa Kaarle V järjesti Maria Manuelan naimisiin poikansa, tulevan Espanjan kuningas Filip II:n kanssa. Puolisot olivat kaksinkertaisia serkkuja, sillä Filipin äiti Isabella oli Juhana III:n sisar. Avioliiton solmimisen aikaan vuonna 1543 he olivat 16-vuotiaita. Vanhemmat vahtivat heidän yhteiselämäänsä tarkkaan, sillä liiton tarkoitus oli tuottaa sukuun perillisiä. Maria synnytti 8. heinäkuuta 1545 pojan, joka sai nimekseen Don Carlos. Poika oli fyysisesti vammainen ja henkisesti epävakaa ja kuoli 23-vuotiaana. Maria kuoli neljä päivää synnytyksen jälkeen 17-vuotiaana verenvuotoon. ==Lähteet== Luokka:Espanjan kuninkaalliset Luokka:Habsburgin hallitsijasuku Luokka:Vuonna 1527 syntyneet Luokka:Vuonna 1545 kuolleet
Diego Tinoco

Diego Tinoco (s. 25. marraskuuta 1997 Anaheim, Kalifornia) on yhdysvaltalainen näyttelijä. Hän on suosittu Cesar Diazin roolistaan Netflix-sarjassa Minun Blockissani. == Elämäkerta == Tinoco syntyi 25. marraskuuta 1997 Anaheimissa Kaliforniassa meksikolaisen isän ja kolumbialaisen äidin kanssa, missä hän kiinnostui näyttelemisestä lukiovuosinaan El Segundon lukiossa. Valmistuttuaan lukiosta Tinoco opiskeli Kalifornian osavaltion yliopistossa Long Beachissä, jossa hän valmistui kuvataiteesta. Yliopisto-aikanaan Tinoco työskenteli teatterituotannon parissa, mikä antoi hänelle tarvittavan kokemuksen näyttelijän uransa kehittämiseen. == Filmografia == Televisio ja elokuvat Televisio ja elokuvat Televisio ja elokuvat Televisio ja elokuvat Vuosi Suomenkielinen nimi Alkuperäinen nimi Rooli 2016 Teen Wolf Teen Wolf Mateo 2018−2021 Minun Blockissani On My Block Cesar Diaz 2021 R#J R#J Tybalt 2023 Zodiakin ritarit Knights of the Zodiac Nero the Phoenix Knight == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1997 syntyneet Luokka:Elävät henkilöt
Elsa Lára Arnardóttir

Elsa Lára Arnardóttir (s. 30. joulukuuta 1975 Reykjavík) on islantilainen edistyspuolueen poliitikko, joka istui kansanedustajana Alþingissä vuosina 2013–2017. Elsa Lára valmistui kasvatustieteiden kandidaatiksi Islannin opettajakorkeakoulusta vuonna 2005. Myöhemmin hän opiskeli johtamista Bifröstin yliopistossa ja valmistui vuonna 2019. Vuosina 2005–2013 hän työskenteli opettajana. Vuonna 2013 hänet valittiin Alþingiin, jossa hän istui vuoden 2017 vaaleihin asti. Vuosina 2013–2016 hän toimi ETYJin parlamentaarisen yleiskokouksen Islannin-delegaation puheenjohtajana. Vuosina 2018–2019 hän toimi akranesilaisessa peruskoulussa opettajana, ja vuodesta 2019 hän on toiminut koulun apulaisrehtorina. Vuosina 2018–2022 hän istui Akranesin kunnanvaltuustossa ja toimi kunnanhallituksen puheenjohtajana. == Lähteet == Luokka:Vuonna 1975 syntyneet Luokka:Elävät henkilöt Luokka:Islantilaiset poliitikot
Eva Pandora Baldursdóttir

Eva Pandora Baldursdóttir (s. 8. lokakuuta 1990 Sauðárkrókur) on islantilainen piraattipuolueen poliitikko, joka istui kansanedustajana Alþingissä vuosina 2016–2017. Eva valmistui kauppatieteiden kandidaatiksi Islannin yliopistosta vuonna 2013, minkä jälkeen hän on suorittanut jatko-opintoja kulttuurijohtamisessa Bifröstin yliopistossa sekä hallintotieteissä Islannin yliopistossa. Vuosina 2012–2015 hän työskenteli liiketoiminta-analyytikkona Fjárvakurillä, vuosina 2015–2016 matkasuunnittelijana Iceland Travelilla ja vuonna 2016 liiketoiminta-analyytikkona KPMG:llä. Vuoden 2016 parlamenttivaaleissa hänet valittiin Alþingiin, jossa hän istui vuoteen 2017 asti. == Lähteet == Luokka:Vuonna 1990 syntyneet Luokka:Elävät henkilöt Luokka:Islantilaiset poliitikot
Indya Moore

Indya Adrianna Moore on yhdysvaltalainen näyttelijä ja malli. Hänet tunnetaan Angel Evangelistan roolista FX-televisiokanavan sarjassa Pose. Time nimesi hänet maailman 100 vaikutusvaltaisimman ihmisen joukkoon vuonna 2019. Moore on transsukupuolinen ja ei-binäärinen ja käyttää englanninkielessä pronomineja they/them ja she/her. == Viitteet == Luokka:Yhdysvaltalaiset televisionäyttelijät Luokka:Elävät henkilöt Luokka:Vuonna 1995 syntyneet
Margareta Huldin

Margareta Mercedes Tollius (o.s. Huldin, myöhemmin Johansson; 26. maaliskuuta 1919 Helsinki – 10. helmikuuta 1997 Miami-Daden piirikunta, Florida) valittiin 18-vuotiaanaSkönhetsdiplomet är givet, Hufvudstadsbladet, 1937, No 204, sivu 4, julkaistu 2.8.1937 vuoden 1937 Miss Suomeksi. Huldinin isä kieltäytyi laskemasta tytärtään Miss Eurooppa -kilpailuihin ja vuoden 1937 ihannetytöksi valittu Britta Wikström edusti Suomea kisoissa saavuttaen voiton. Huldin esiintyi mainoksissa ja työskenteli mannekiinina Suomessa 1930-luvun lopulla.Vi kvinnor, "Hela Helsingfors" på mannekänguppvisning, Svenska Pressen, 1938, No 238, sivu 4, julkaistu 14.10.1938 Huldin avioitui Gösta Axelsson Tolliuksen (1907–1978) kanssa vuonna 1946Vigda, S. Sv: disp. Gösta Axelsson Tollius o. fru Margareta Mercedes Johansson, Nya Pressen, 1946, No 77, sivu 2, julkaistu 2.4.1946 ja he muuttivat Yhdysvaltoihin vuonna 1948.Rikkaus ei tuo onnea sanoo vuoden 1937 Miss Suomi Margareta Huldin ja miehensä Gösta Tollius, Jaana, 1970, No 5 toukokuu, Kustannuskeidas Oy Tolliukset on haudattu Tukholman Norra begravningsplatsen -hautausmaalle. == Lähteet == Luokka:Miss Suomi -kilpailun voittajat Luokka:Amerikansuomalaiset henkilöt Luokka:Vuonna 1919 syntyneet Luokka:Vuonna 1997 kuolleet
Valgerður Gunnarsdóttir

Valgerður Gunnarsdóttir (s. 17. heinäkuuta 1955 Dalvík) on islantilainen itsenäisyyspuolueen poliitikko, joka istui kansanedustajana Alþingissä vuosina 2013–2017. Valgerður opiskeli Islannin yliopistossa islannin kieltä ja kirjallisuuta ja valmistui kandidaatiksi vuonna 1982. Vuonna 1996 hän suoritti pedagogisen tutkinnon Akureyrin yliopistossa. Vuosina 1982–1983 hän toimi Þingeyjarsýslan nimismiehen sihteerinä. Vuosina 1983–1986 hän toimi eläkerahasto Björgan kirjanpitäjänä. Vuosina 1986–1987 hän työsknteli pankissa Húsavíkissä. Vuosina 1987–1999 hän toimi islanninopettajana ja opinto- ohjaajana Húsavíkin lukiossa. Vuosina 1999–2013 hän toimi Laugarin lukion rehtorina. Vuosina 2009–2013 hän toimi Islannin rehtoriliiton puheenjohtajana. Vuosina 1986–1998 Valgerður istui Húsavíkin kunnanvaltuustossa ja toimi vuosina 1994–1996 sen puheenjohtajana. Vuoden 2013 parlamenttivaaleissa hänet valittiin Alþingiin, jossa hän istui vuoteen 2017 asti. Hän toimi Alþingin 3. varapuhemiehenä vuosina 2013–2016 ja 4. varapuhemiehenä vuosina 2016–2017. Vuonna 2017 hän toimi Alþingin ympäristö- ja liikennevaliokunnan puheenjohtajana sekä Pohjoismaiden neuvoston Islannin-delegaation puheenjohtajana. == Lähteet == Luokka:Vuonna 1955 syntyneet Luokka:Elävät henkilöt Luokka:Islantilaiset poliitikot
Jóna Sólveig Elínardóttir

Jóna Sólveig Elínardóttir (s. 13. elokuuta 1985 Reykjavík) on islantilainen reformipuolueen poliitikko, joka toimi kansanedustajana Alþingissä vuosina 2016–2017. Jóna suoritti ranskalaisen baccalauréat général -ylioppilastutkinnon Ranskassa vuonna 2004. Hän opiskeli Islannin yliopistossa ranskan kieltä ja valmistui kandidaatiksi vuonna 2007, minkä jälkeen hän opiskeli kansainvälisiä suhteita ja valmistui maisteriksi vuonna 2011. Vuonna 2010 hän työskenteli Islannin suurlähetystössä Pariisissa. Vuosina 2011–2014 hän työskenteli Eurooppa-asioiden tutkijana Islannin yliopistossa. Vuosina 2011–2013 hän työskenteli Euroopan unionin Islannin-lähetystössä asiantuntijana. Vuosina 2015–2016 hän toimi opettajana Islannin yliopiston valtiotieteellisessä tiedekunnassa, ja vuonna 2016 hänet nimitettiin apulaisprofessoriksi. Vuonna 2016 hänet valittiin reformipuolueen varapuheenjohtajaksi. Vuoden 2016 parlamenttivaaleissa hänet valittiin Alþingiin, jossa hän istui vuoteen 2017 asti. hän toimi Alþingin 5. varapuhemiehenä vuosina 2016–2017 ja 2. varapuhemiehenä vuonna 2017. Vuonna 2017 hän toimi Alþingin ulkoasiainvaliokunnan puheenjohtajana. == Lähteet == Luokka:Vuonna 1985 syntyneet Luokka:Elävät henkilöt Luokka:Islantilaiset poliitikot
Akvitanian Adelaide

Akvitanian Adelaide (noin 950 – 1004) oli Akvitanian herttua, Poitoun kreivi Guillaumen ja Normandian Adelen tytär, josta tuli Hugo Capetin puolisona frankkien kuningatar. He perustivat Ranskaa 1800-luvulle saakka lähes yhtäjaksoisesti hallinneen kapetingien dynastian. Heidän pojastaan tuli Robert II, Ranskan kuningas. Heille syntyi myös kaksi tytärtä, Hedwig ja Gisel. == Lähteet == Luokka:Ranskan kuninkaalliset Luokka:900-luvulla syntyneet Luokka:Vuonna 1004 kuolleet
Theodóra S. Þorsteinsdóttir

Theodóra Sigurlaug Þorsteinsdóttir (s. 2. syyskuuta 1969 Reykjavík) on islantilainen Valoisa tulevaisuus -puolueen poliitikko, joka istui kansanedustajana Alþingissä vuosina 2016–2017. Theodóra on suorittanut ammattitutkinnon Islannin merimieskoulussa. Hän valmistui oikeustieteen kandidaatiksi Reykjavíkin yliopistosta vuonna 2012. Vuoden 2016 parlamenttivaaleissa hänet valittiin Alþingiin. Vuonna 2017 hän toimi Valoisa tulevaisuus -puolueen parlamenttiryhmän puheenjohtajana. == Lähteet == Luokka:Vuonna 1969 syntyneet Luokka:Elävät henkilöt Luokka:Islantilaiset poliitikot
Super Formula -kausi 2023

Super Formula -kausi 2023 oli Super Formula -sarjan kausi vuonna 2023. Kaudella avaus- ja päätösviikonloppuna molempina ajettiin kaksi kilpailua. == Autot == Sarja on panostanut ympäristötietoisuuteen polttoaineessa, rengasmateriaaleissa sekä auton valmistukseen käytettävissä materiaaleissa. Kaudella 2023 osa rengasmateriaaleista on ekologisesti kestäviä materiaaleja ja auton rakenne käyttää perinteisen hiilikuidun lisäksi sveitsiläisen Bcompin tuottamaa materiaalia. Polttoaine on biomassasta tehtyä ja sen toimittaa saksalainen Haltermann Carless. Vuodesta 2023 alkaen käytössä oleva auto on Dallara SF23 ja uusiutuvaa materiaalia sisältävät renkaat toimittaa Yokohama. Osa renkaiden materiaalista on kierrätetty. ==Kilpailukalenteri== Kauden kilpailut: Nro Rata Päivämäärä 1\. Fuji Speedway 7. - 9\. huhtikuuta 2\. 3\. Suzuka Circuit 21. - 23\. huhtikuuta 4\. Autopolis 19. - 21\. toukokuuta 5\. Sportsland Sugo 16. - 18\. kesäkuuta 6\. Fuji Speedway 14. - 16\. heinäkuuta 7\. Mobility Resort Motegi 18. - 20\. elokuuta 8\. Suzuka Circuit 27. - 29\. elokuuta 9\. == Lähteet == Luokka:Super Formula Luokka:Vuoden 2023 moottoriurheilu
Saksan kuningaskunta

Saksan kuningaskunta (, ’Saksalaisten kuningaskunta’; regnum Teutonicum, ’Saksalainen kuningaskunta’ tai regnum Alamanie, ’Saksan kuningaskunta’) oli historiallinen valtio Euroopassa, osapuilleen nykyisen Saksan alueella, 900-luvulta nimellisesti vuoteen 1806 asti, jolloin se lakkautettiin Pyhän saksalais-roomalaisen keisarikunnan mukana. == Historia == Saksan kuningaskunnaksi alettiin kutsua Verdunin sopimuksessa vuonna 843 syntynyttä Itä-Frankiaa 900-luvulla, kun kuninkuus siirtyi frankkien kuninkailta saksilaiselle hallitsijasuvulle vuonna 919. Sen jälkeen, kun Otto I kruunattiin keisariksi vuonna 962, kuningaskunta muodosti keskeisen osan keisarikunnasta. Saksan kuningaskunnan lisäksi keisarikuntaan kuului Italian kuningaskunta ja vuonna 1032 jälkeen Burgundin kuningaskunta. Nimitys rex teutonicorum (’Saksalaisten kuningas’) tuli käyttöön Italiassa vuoden 1000 vaiheilla. Paavi Gregorius VII:n kanslia teki siitä tunnetun investituurariidan aikaan 1000-luvun lopulla, mahdollisesti poleemisena aseena keisari Henrik IV:ttä vastaan. 1100-luvulla keisarit alkoivat käyttää arvonimeä rex Romanorum, ’Roomalaisten kuningas’, tultuaan valituksi, mutta ennen paavin suorittamaa kruunaustaan. Mainzin arkkipiispa oli ex officio, Saksan arkkikansleri, aivan kuten Kölnin ja Trierin arkkipiispat olivat Italian ja Burgundin arkkikanslereita. Nämä arvonimet pysyivät käytössä keisarikunnan loppuun asti, mutta ainoastaan Saksan kanslia oli todella olemassa. Saksan kuningaskunnan hallitsijoiden hallituskaudet laskettiin joko heidän kruunauspäivästään (muun muassa Filip Schwabenilainen ja Rudolf I Habsburgilainen) tai kuninkaanvaalin päivästä (muun muassa Otto IV ja Henrik VII Luxemburgilainen). Sigismund Luxemburgilaisesta alkaen jälkimmäinen vakiintui käytännöksi kaikille Saksan kuninkaille. == Lähteet == == Aiheesta muualla == Luokka:Saksan historia Luokka:Pyhä saksalais-roomalainen keisarikunta Luokka:Varhaiskeskiaika
Kai Birger Knudsen

Kai Birger Knudsen (25. kesäkuuta 1903 Vuoreija – 3. maaliskuuta 1977) oli norjalainen juristi ja työväenpuolueen poliitikko. Hän toimi Norjan oikeusministerinä 1952–1954 ja puolustusministerinä 1954–1955. Vuosina 1945–1946 hän oli Notoddenin pormestari. ==Lähteet== ==Aiheesta muualla== * Kai Birger Knudsen Norjan suurkäräjien verkkosivuilla Luokka:Norjan puolustusministerit Luokka:Norjan oikeusministerit Luokka:Norjalaiset juristit Luokka:Norjan pormestarit Luokka:Notodden Luokka:Vuonna 1903 syntyneet Luokka:Vuonna 1977 kuolleet
Ásta Guðrún Helgadóttir

Ásta Guðrún Helgadóttir (s. 5. heinäkuuta 1990 Reykjavík) on islantilainen piraattipuolueen poliitikko, joka toimi kansanedustajana Alþingissä vuosina 2015–2017. Ásta opiskeli historiaa Islannin yliopistossa ja valmistui kandidaatiksi vuonna 2014. Vuonna 2012 hän opiskeli myös filosofiaa Varsovan yliopistossa Puolassa sekä farsin kieltä Teheranin yliopistossa Iranissa. Vuonna 2013 hän työskenteli harjoittelijana Euroopan parlamentissa. Kansanedustaja Jón Þór Ólafssonin erottua kansanedustajan toimesta vuonna 2015 Ásta nousi hänen tilalleen Alþingiin. Vuonna 2017 hän toimi piraattipuolueen parlamenttiryhmän puheenjohtajana. == Lähteet == Luokka:Vuonna 1990 syntyneet Luokka:Elävät henkilöt Luokka:Islantilaiset poliitikot
Peder Holt

Peder Holt (25. tammikuuta 1899 Vuoreija – 24. maaliskuuta 1963 Vesisaari) oli norjalainen työväenpuolueen poliitikko. Hän toimi Norjan kalastusministerinä 1951–1955. Vuosina 1930–1940 hän oli Vuoreijan pormestari ja 1948–1963 Finnmarkin maaherra. ==Lähteet== ==Aiheesta muualla== * Peder Holt Norjan suurkäräjien verkkosivuilla Luokka:Norjan kalastusministerit Luokka:Norjan maaherrat Luokka:Norjan pormestarit Luokka:Vuonna 1899 syntyneet Luokka:Vuonna 1963 kuolleet
Vestby Avis

Vestby Avis on norjalainen vuonna 2006 perustettu paikallislehti, jonka kotikunta on Vestby. Lehti ilmestyy torstaisin ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Vestby
Maryna Lazebna

Maryna Volodymyrivna Lazebna (; s. 10. kesäkuuta 1975) on ukrainalainen virkamies, joka toimi Ukrainan sosiaaliministerinä vuosina 2020–2022. Lazebna valmistui vuonna 1998 Kiovan kansallisesta yliopistosta. Vuosina 2000–2011 hän työskenteli Ukrainan sosiaaliminsteriössä. Vuonna 2013 hänet nimitettiin Ukrainan valtion työllistymispalvelun johtajaksi, jossa virassa hän toimi vuoteen 2014 asti. Tämän jälkeen hän työskenteli yrittäjänä. Elokuusta lokakuuhun 2019 hän toimi Ukrainan valtion sosiaalipalvelun johtajana. Maaliskuussa 2020 hänet nimitettiin sosiaaliministeriksi, jossa virassa hän toimi heinäkuuhun 2022 asti. == Lähteet == Luokka:Vuonna 1975 syntyneet Luokka:Elävät henkilöt Luokka:Ukrainan ministerit
Isabel (Mormonin kirja)

Isabel on Mormonin kirjan hahmo, jonka kerrotaan eläneen vuoden 74 eaa. tienoilla.Alma 39, johdanto. Hän on portto, jonka kerrotaan vietelleen monia miehiä. Hän esiintyy vain kahdessa jakeessa, joissa profeetta Alma nuhtelee poikaansa Koriantonia siitä, että tämä oli ”hyljännyt palvelustyön ja mennyt Sironin maahan lamanilaisten rajalla portto Isabelin luo. Niin, hän varasti monien sydämen, mutta tämä ei ollut mikään puolustus sinulle, poikani.”Alma 39:3–4. Vain kuusi naista mainitaan Mormonin kirjassa nimeltä. He ovat Raamatun Eeva, Saara ja Maria sekä ei-raamatulliset Saria, Abis ja Isabel. Encyclopedia of Mormonism (1992) tulkitsee Isabelin ”seksuaalisesti epäpuhtaan ulkopuolisen” arkkityypiksi samaan tapaan kuin Saria on oikeamielisen äidin ja Abis hurskaan palvelijan arkkityyppi. Hugh Nibley arveli Isabelin olleen papitar ja temppeliprostituoitu. Mormonit ovat perinteisesti pitäneet Isabelia ja muita Mormonin kirjan hahmoja historiallisina henkilöinä. Kirjan kuvaamista tapahtumista ei kuitenkaan ole tieteellistä näyttöä, ja sekulaarit tutkijat pitävät sitä 1800-luvun tuotteena.Hutchinson, Anthony A.: The Word of God is Enough: The Book of Mormon as Nineteenth-Century Scripture. Teoksessa Mormonismin kriitikot ovat tulkinneet Isabelin nimen anakronismiksi, sillä kyseessä on espanjalainen muoto nimestä Elisabet ja sitä tiedetään käytetyn vasta keskiajalla. Mormonin kirjan historiallisuuteen uskovat tutkijat taas ovat tulkinneet sen raamatullisen Isebel-nimen muunnelmaksi, joka palautuu heprealaiseen nimeen ʾîzebel, ’missä on ruhtinas?’. == Lähteet == === Viitteet kirjallisuuteen === === Viitteet Mormonin kirjaan === == Aiheesta muualla == * * The Harlot Isabel, mormonismia ja seksuaalisuutta käsittelevä sivusto. Luokka:Mormonin kirjan hahmot Luokka:Mormonismi ja naiset
Alexandra (Jugoslavian kuningatar)

Alexandra Karađorđević (25. maaliskuuta 1921 – 30. tammikuuta 1993) oli Kreikan ja Tanskan prinsessa, josta tuli Pietari II:n puolisona Jugoslavian kuningatar. Alexandra vietti lähes koko elämänsä maanpaossa. Hän syntyi isänsä Aleksanterin kuoleman jälkeen, ja kun Kreikasta tuli tasavalta vuonna 1924, Alexandra ja hänen äitinsä pakenivat ulkomaille. Hän oli prinssi Philipin pikkuserkku, ja molemmat maanpaossa elävät nuoret viettivät nuoruutensa vuoroin sisäoppilaitoksissa, vuoroin sukulaisten luona tai hotelleissa. Koulun loppuessa Albanian kuningas Zogu I kosi Alexandraa, jota ei ollut koskaan tavannut mutta sanoi "rakastuneensa tämän valokuvaan". Alexandran äiti ja Kreikan kuningas Yrjö II torjuivat kosinnan. Alexandran ja Pietarin avioliitto solmittiin sodan aikana Lontoossa. Heidän poikansa, kruununprinssi Aleksandar Karađorđević syntyi 17. heinäkuuta 1945 lontoolaisessa hotellissa. Pariskunta ajautui talousvaikeuksiin, ja asui suuren osan ajasta eri maissa. Pietari haki avioeroa, Alexandra yritti itsemurhaa ja avioero peruttiin. Alkoholisoitunut Pietari kuoli vuonna 1970. Alexandra eli yksityishenkilönä Englannissa. Alexandra kuoli East Sussexissa Englannissa tammikuussa 1993. Hänet haudattiin ensin Tatóin palatsin kuninkaalliselle hautausmaalle Ateenaan, mutta hänen jäännöksensä siirrettiin Serbiaan kuningasperheen mausoleumiin 27. toukokuuta 2013 valtiollisissa hautajaisissa yhdessä aviomiehensä, anoppinsa ja lankonsa kanssa. == Lähteet == Luokka:Jugoslavialaiset henkilöt Luokka:Kreikan kuninkaalliset Luokka:Vuonna 1921 syntyneet Luokka:Vuonna 1993 kuolleet
Korg X3

Korg X3 on Korgin vuonna 1993 valmistama musiikkityöasema. X3 sisältää 200 soitinäänivariaatiota, 200 kombinaatiota, 32-äänisen polyfonian, 32 000 nuottia, 16-raitaisen sekvensserin 100 lohkolla ja 10 kappaleen muistilla, sekä 3,5 tuuman levykeaseman kappaleille ja muiden tietojen tallennukselle. Korg julkaisi myös X2:n (76-koskettiminen versio), jossa oli 8 megatavun ROM- muisti (6Mbit X3 + 2Mbit piano) vuonna 1994, sekä räkkiin asennettavan version X3R, jossa oli myös levykeasema. Monet soitinäänistä ovat peräisin T3-sarjan ja 01/W-sarjan syntetisaattoreista. X3 sisältää 339 samplattua soitinääntä, jotka on pakattu 6 megatavun ROM-muistiin. X3 on paranneltu edellisten mallien heikommista kohdista, esimerkiksi jousiäänien ja urkujen osalta. X3:sta puuttui useita M1- ja 01/W-sarjoissa suosittuja pianoääniä, jotka on korvattu erilaisilla äänillä, jotka taas eivät olleet niin hyviä kuin edellisissä malleissa. Seuraaviin malleihin, kuten X5:n, palasi edellisistä malleista tuttuja soitinääniä, muun muassa M1:n pianoääni. == Lähteet == == Aiheesta muualla == * Korgin Virallinen sivusto Luokka:Digitaaliset syntetisaattorit Luokka:Korgin syntetisaattorit
TGA (tiedostomuoto)

Truevision TGA tai TARGA on 1980-luvulla kehitetty kuvatiedostomuoto. Se liittyi Truevisionin tuotelinjaan, johon kuului videokaappauskortteja PC- yhteensopiville ja Macintoshille. TGA:n kehitti aluksi AT&T;:n EPICenter- yritys, joka perustettiin 1984. Työntekijät ostivat yrityksen ja se nimettiin 1987 Truevisioniksi. Truevision osti myös piirrosohjelman TIPS (Truevision Image Paint System) Island Graphicsilta. TGA on erittäin yksinkertainen kuvatiedostomuoto, joka tukee sekä palettipohjoista (256-värisiä) tai 16, 24 ja 32-bittisiä truecolor-värejä. Sitä tuki 1980-luvun lopussa yli 200 ohjelmaa. Tiedostomuodon versio 2.0 pidettiin yhteensopivana edellisen kanssa ja lisätiedot lisättiin tiedoston loppuun. ==Lähteet== * Encyclopedia of graphics file formats, 1996, sivu 888- Luokka:Kuvatiedostomuodot
American Academy of Dramatic Arts

American Academy of Dramatic Arts (AADA) on yksityinen näyttämäkoulu, joka tarjoaa kahden vuoden näyttämökoulutusta. Sillä on kampukset New Yorkissa ja Los Angelesissa, ja koulua ovat käyneet monet tunnetut näyttelijät. == Historia == American Academy of Dramatic Arts on Yhdysvaltain vanhin näyttelijäntyön oppilaitos. Sen perusti nimellä Lyceum Theatre School Franklin Haven Sargent vuonna 1884. Sargent oli toiminut aiemmin Harvardin yliopiston puhetaidon professorina ja olisi halunnut perustaa sinne näyttämökoulutusta. Harvardissa ei kuitenkaan suostuttu Sargentin esittämään pyyntöön.”American Academy of Dramatic Arts”. Teoksessa Sargent muutti New Yorkiin ja alkoi puuhata siellä uuden koulun perustamista. Idea oli varsin radikaali, sillä tuolloin ei ollut vielä yhtään englanninkielistä näyttämökoulua. Hän alkoi saada hiljalleen tukea New Yorkin teatteripiideistä, ja koulu pystyttiin lopulta perustamaan Frohmanin veljesten, Henry DeMillen, Steele MacKayen ja David Belascon tuella. Koulun opetus perustui alkujaan François Delsarten varsin konservatiivisiin ajatuksiin. Opetusta kuitenkin kehitettiin erityisesti Charles Jehlingerin johtokaudella 1923–1952. AADA muutti 1963 Manhattanin Midtowniin vanhaan Colony Clubin rakennukseen. Koulu laajeni vuonna 1974 länsirannikolle, kun se avasi kampuksen Pasadenaan. Sieltä se muutti vuonna 2000 Hollywoodiin. == Lähteet == == Aiheesta muualla == *Kotisivut Luokka:Teatterikoulut Luokka:New Yorkin yliopistot ja korkeakoulut Luokka:Los Angelesin piirikunnan yliopistot ja korkeakoulut Luokka:Los Angeles Luokka:Manhattanin koulutus Luokka:Manhattanin kulttuuri Luokka:Midtown (Manhattan)
Pragmaattinen sanktio (1549)

Vuoden 1549 Pragmaattinen sanktio oli keisari Kaarle V:n antama edikti, joka yhdisti nykyisten Alankomaiden, Belgian ja Luxembourgin alueella sijainneet "seitsemäntoista maakuntaa" yhdeksi jakamattomaksi kokonaisuudeksi, säilyttäen provinssien olemassaolevat tavat, lait ja hallitusmuodot. Edikti oli osa Kaarlen suunnitelmaa luoda keisarikunnan alueista keskitettyjä hallintoalueita. Yksinkertaistamalla maakuntien perimyslakeja ja määräämällä, että ne kaikki periytyisivät yhdelle perilliselle, Kaarle käytännössä yhdisti Alankomaat yhdeksi valtiomuodostelmaksi. Kaarlen luovuttua vallasta 1555 Alankomaat siirtyivät hänen pojalleen Filip II:lle. Pragmaattisen sanktion on esitetty olleen yksi syy Alankomaiden kapinaan. Se suututti monet paikalliset asukkaat, jotka pitivät maakuntia selvästi erillisinä. ==Alueet== Julistus on kirjoitettu keskiranskaksi. Siinä luetellaan seuraavat alueet, joita kutsutaan yhteisesti nimellä nos Pays de pardeçà ("meidän Maamme täällä"), eli Alankomaat, erotuksena alueista joita kutsutaan nos Pays de par delà, eli "meidän Maistamme toisaalla", millä tarkoitettiin Franche-Comtéa ja Burgundin herttuakuntaa. * Flandres: Flanderin kreivikunta (nykyhollanniksi Vlaanderen; nykyranskaksi Flandre) * Artois tai Arthois: Artois'n kreivikunta (holl.: Artesië; ransk.: Artois) * Haynau: Hainaut'n kreivikunta (holl.: Henegouwen; ransk.: Hainaut) * Brabant: Brabantin herttuakunta * Luxembourg: Luxemburgin herttuakunta (holl./saks.: Luxemburg, lux.: Lëtzebuerg) * Gueldres: Gelren herttuakunta (holl.: Gelre, Gelderlandin provinssin edeltäjä) * Limbourg, Faulquemont, Daelhem et d'autres nos pays d'Outremeuse: Limburgin herttuakunta, Valkenburgin kreivikunta (ransk.: Fauquemont), Dalhemin kreivikunta sekä "meidän [=Habsburgien] muut maaamme Meusen tuolla puolen" (holl.: Landen van Overmaas tai Overmaze) * Holland: Hollandin kreivikunta * Namur: Namurin kreivikunta (holl.: Namen) * Frize: Friisinmaa (holl.: Friesland; friis.: Fryslân) * Overyssel et Groeninghe: Overijssel ja Groningen * Uytrecht: Utrecht * Lille, Douay et Orchies: Lillen (holl.: Rijsel), Douain ja Orchies'n linnaläänit * Zelande Bewest et Beoisterschelt: Zeelandin kreivikunta Schelden länsi- ja itäpuolella (holl.: Zeeland Bewesten- en Beoostenschelde) * Malines: Mechelen ==Lähteet== Luokka:Alankomaiden historia Luokka:Belgian historia Luokka:Pyhä saksalais-roomalainen keisarikunta Luokka:Erityislait
Deniz Bedretdin

Deniz Bedretdin (, s. 1952) on tataaritaustainen suomalainen muusikko, säveltäjä, tuottaja ja manageri. Bedretdin on paikallisen tataariyhtyeen Başkarman perustajajäsen. Bedretdin oli myös mukana perustamassa rock-yhtyettä The Sounds of Tsingiskhan Helsingissä vuonna 1968 ja täten häntä on kuvailtu ensimmäiseksi tataarirockin tekijäksi. Yhtyeet ovat esiintyneet myös Venäjällä sekä Virossa, jossa Bedretdin nykyisin asuu.Nisametdin 1995, s. 240–242 (Tugan Tel, 2011) Bedretdin on perustanut Tatarstanin pääkaupungissa Kazanissa rock- jazz -yhtyeen Kazan Gruppasi Bedretdin (KGB). Yhtyeen koostaa kitaristi- laulajana toimivan Bedretdinin lisäksi Marsel Bahautdin (kitara), Gleb Antonov (saksofoni ja laulu), Volodja Zharov (koskettimet ja laulu), Konstantin Kuznetsov (rummut) ja Dmitri Kaplev (bassokitara). Yhtye sai alkunsa kun Tatarstanin pääministeri kutsui Bedretdinin esiintymään ensimmäiseen tataarien kansalliseen kongressiin vuonna 1992. Yhtye julkaisi albumin Tatarstan poyezı vuonna 2003. Bedretdin perusti myös Kazanissa vuonna 2015 yhtyeen Super Tatar Rhythm'n Ethno Band ja julkaisi CD:n Mişär Rhythm Tatar Blues vuonna 2016. Bedretdin on toiminut managerina Jukka Toloselle, jonka hän tuntee kouluajoilta. Bedretdin esiintyy vuonna 2014 julkaistussa dokumentissa Tolonen. == Lähteet == == Aiheesta muualla == * Deniz Bedretdin, haastattelu (tataarin kielellä) * Live 1989 Kazan * Başkarma * Kazan Gruppasi Bedretdin * Super Tatar, Moskova 2018 Luokka:Suomalaiset muusikot Luokka:Suomalaiset managerit Luokka:Suomalaiset basistit Luokka:Suomalaiset laulajat Luokka:Vuonna 1952 syntyneet Luokka:Elävät henkilöt
Mika Niemelä

Mika Niemelä (s. 20. heinäkuuta 1975 LieksaTeemu Luukka: Hallitus laittoi vihreään siirtymään yli miljardi euroa, vaikka EU:stakin tulee siihen rahaa Helsingin Sanomat 27.8.2022) työskentelee budjettipäällikkönä valtiovarainministeriössä. Hän aloitti tehtävässään vuonna 2022. Ennen budjettipäällikön tointa hän on työskennellyt muun muassa työ- ja elinkeinoministeriössä ohjausyksikön johtajana ja talousjohtajana.Mika Niemelä budjettipäälliköksi. Valtiovarainministeriö Niemelä on valmistunut valtiotieteiden maisteriksi vuonna 2001 Turun yliopistosta. ==Lähteet== Luokka:Suomalaiset virkamiehet Luokka:Vuonna 1975 syntyneet Luokka:Elävät henkilöt
Netpbm

Netpbm on lähinnä komentorivillä toimiva avoimen lähdekoodin vapaa ohjelmapaketti kuvatiedostojen muokkaukseen. Se julkaistiin alun perin 1988 nimellä Pbmplus. Pakettiin kuuluu noin 300 ohjelmaa, jotka pääasiassa muuntavat kuvatiedostoja paketin omiin formaatteihin tai niistä muihin tiedostomuotoihin, sekä ohjelmia, jotka luovat tai käsittelevät ohjelman tiedostoja. Tiedostoja voi skaalata, leikata, kääntää, yhdistää, värisävyjä muuttaa, niihin lisätä tekstiä tai erilaisia efektejä. Ohjelmat toimivat Unix-putkien kanssa, joten niitä voi yhdistää peräkkäin. Se sisältää pamx ja ppmsvgalib -ohjelmat kuvien näyttämiseen X:ssä ja Linuxin SVGAlibin avulla. Netbpm sisältää ohjelmakirjaston libnetpbm, jolla vastaavia operaatioita voi tehdä omassa ohjelmassa.https://netpbm.sourceforge.net/doc/libnetpbm.html Netpbmin omat kuvatiedostomuodot ovat PBM (mustavalkoinen), PGM (harmaasävy), PPM (värillinen) ja PAM (kaksiulotteinen taulukko dataa). PNM on yhteisnimitys kolmelle kuvaformaatille ja niiden ohjelmien nimessä jotka käsittelevät kaikkia niitä.https://netpbm.sourceforge.net/doc/#formats Pbmplusin kehitti alun perin Jef Poskanzer. 1990-luvulla ohjelmapaketti jäi moneksi vuodeksi ilman ylläpitoa, kunnes Anthony Thyssen kokosi Netpbm-1mar1994.p1 -paketin. Tämän jälkeen ylläpitoa jatkoi vasta Bryan Henderson vuonna 1999. 2010-luvulla ohjelmaa on lähinnä korjaillut Akira Urushibata. ==Esimerkki== thumb| center | Netpbm:llä luotu kuvatiedosto Komennot tekevät kolme tiedostoa, joissa on ympyrä harmaasävyillä. pnmpad piirtää niille reunukset siirtäen ympyrät eri kohtiin. Harmaasävyiset kuvat muutetaan eri RGB-päävärien kuviksi. Näistä 1 ja 2 summataan ja niihin lisätään kolmas kuva ja muunnetaan tulos png-tiedostoksi. ` pgmramp -ellipse -maxval 65535 512 512 | pnmgamma -srgbramp | pnmpad -width 896 -height 896 -halign 0.25 -valign 0.75 | pgmtoppm rgb:ff/00/00 > step1.ppm pgmramp -ellipse -maxval 65535 512 512 | pnmgamma -srgbramp | pnmpad -width 896 -height 896 -halign 0.75 -valign 0.75 | pgmtoppm rgb:00/ff/00 > step2.ppm pgmramp -ellipse -maxval 65535 512 512 | pnmgamma -srgbramp | pnmpad -width 896 -height 896 -halign 0.5 -valign 0.25 | pgmtoppm rgb:00/00/ff > step3.ppm pamarith -add step1.ppm step2.ppm > int.ppm pamarith -add int.ppm step3.ppm | pnmtopng -gamma 0.45455 > rgbcircles.png ` ==Lähteet== ==Katso myös== * ImageMagick Luokka:Grafiikkaohjelmistot
Annette Hess

Annette Hess (s. 8. tammikuuta 1967 Hannover, Saksa) on saksalainen kirjailija ja käsikirjoittaja. Hess on opiskellut draamakäsikirjoittamista, ja hän on työskennellyt useissa tv-tuotannoissa. Hess on saanut useita alan palkintoja Saksassa. Useissa teoksissaan hän on käsitellyt Saksan lähihistoriaa. Hessin käsikirjoittamista sarjoista on esitetty Suomessa Ylellä DDR:ään sijoittuva Rakkautta Berliinin muurin varjossa (Weissensee) sekä Berlin Ku'damm (Ku'damm 56 sekä jatkokaudet Ku'damm 59 ja Ku'damm 63). Hessin esikoisromaani Deutsches Haus ilmestyi Saksassa vuonna 2018 ja sen Tulkki-niminen suomennos vuonna 2020. Kirja on julkaistu yli 20 kielellä. Teoksen tapahtumat sijoittuvat 1960-luvun Saksaan. Päähenkilö Eva Bruhns on nuori nainen, joka päätyy tulkiksi sotaoikeudenkäyntiin. Hänen tehtävänään on tulkata puolalaisten todistajien lausuntoja, ja vasta oikeudenkäynnissä Eva kuulee ensimmäistä kertaa puhuttavan Auschwitzista. Hess asuu lähellä Hamelnia miehensä kanssa, ja hänellä on kaksi tytärtä. ==Lähteet== Luokka:Saksalaiset kirjailijat Luokka:Saksalaiset televisiokäsikirjoittajat Luokka:Vuonna 1967 syntyneet Luokka:Elävät henkilöt
Julija Sokolovska

Julija Serhijivna Sokolovska (; s. 12. huhtikuuta 1985) on ukrainalainen virkamies ja poliitikko, joka on toiminut Ukrainan presidentin varakansliapäällikkönä vuodesta 2020 lähtien. Aiemmin hän on toiminut Ukrainan sosiaaliministerinä vuosina 2019–2020. Sokolovska valmistui vuonna 2007 Kiovan kansallisesta taloustieteellisestä yliopistosta pääaineenaan laskentatoimi ja vuonna 2016 kansallisesta julkishallinnollisesta akatemiasta. Hän työsktenteli vuosina 2014–2015 Ukrainan talouskehitys- ja kauppaministerinössä, vuosina 2015–2016 valtiovarainministeriössä ja vuosina 2016–2017 valtioneuvostossa. Vuonna 2019 hänet nimitettiin Ukrainan sosiaaliministeriksi. Vuonna 2020 hänet nimitettiin presidentinkanslian varakansliapäälliköksi. == Lähteet == Luokka:Vuonna 1985 syntyneet Luokka:Elävät henkilöt Luokka:Ukrainan ministerit
Hopien reservaatti

Hopien reservaatti (omakielininen nimi: Hopituskwa) on Arizonassa sijaitseva hopi-intiaaneille tarkoitettu reservaatti. Pinta-alaa reservaatilla on 1,5 miljoonaa eekkeriä (6070 km2). == Historia ja hallinto == Nykymuodossaan reservaatti perustettiin 16. joulukuuta 1882, kun presidentti Chester Arthur antamalla presidentillisellä määräyksellä. Hopeilla ja navajoilla on ollut pidempään erimielisyyksiä maiden rajoista, kunnes asia sovittiin vuonna 1974 lailla, jolla vahvistettiin Hopien ja Navajoiden reservaattien rajat. Hopien reservaatin hallinnollinen keskus on Kykotsmovi. Reservaatti jakautuu hallinnollisesti 12 kylään. Kylillä on reservaatin perustuslain turvaama autonomia. Hopien reservaatilla on oma paikallishallintonsa. Lakiasäätävä neuvosto koostuu 22 edustajasta, jotka valitaan kahden vuoden välein. Tämän lisäksi reservaatilla on puheenjohtaja ja varapuheenjohtaja. Nykyisenä puhemiehenä toimii Timothy Nuvangyaoma. == Talous ja koulutus == kotitalouksien keskivertotulot ovat 19 569 dollaria vuodessa, mikä on selkeästi vähemmän kuin muualla Arizonassa (56 213 $). Suurin osa hopeista katsoo edelleen olevansa ensisijaisesti maanviljelijöitä, mutta myös turismi on kasvanut tärkeäksi tulonlähteeksi reservaatin alueella. Kesäaika ei ole käytössä Hopien reservaatin alueella, mutta sen ympärillä oleva Navajoiden reservaatti käyttää edelleen kesäaikaa, vaikka muu Arizona ei näin tee. == Väestö ja kulttuuri == Vuoden 2020 väestönlaskennan mukaan reservaatin asukasluku oli 6377. Väestöstä 67,3 % puhuu kotonaan jota muuta kieltä kuin englantia. Hopit ovat varsin uskonnollisia ja reservaatin alueella on rikas mytologioiden ja seremonioiden kulttuuri. Hopien kulttuurissa ryhmäpainetta käytetään järjestyksen ylläpitämiseksi ja mm. valehtelusta seuraa yhteisön hyljeksyntä. == Lähteet == *
SVGAlib

SVGAlib on 2000-luvun alussa Linuxissa ja FreeBSD:ssa käytetty kirjasto, joka mahdollisti ohjelmien vaihtaa näyttötilaa ja käyttää VGA-grafiikkaa ilman ikkunointijärjestelmää. SVGAlib perustui aiempaan Tommy Frandsenin VGAlib 1.2 -kirjastoon.https://linux.die.net/man/7/svgalib SVGAlib sisälsi ajureita muutamille näytönohjaimille kuten NVidia GeForce4 asti, Matrox Millennium ja G400, SiS 315, Cirrus Logic Laguna3D, S3 Savage ja Virge, ATI Rage ja r128, 3dfx Banshee, Intel i810, joilla voi käyttää SVGA- grafiikkatiloja.http://my.svgalib.org/svgalib/ Jotkut suositut pelit, kuten Quake ja Doom siirrettiin Linuxille käyttäen SVGAlib:iä. Sille tehtiin myös muutamia omia pelejä kuten Sasteroids, Punch Bill Gates, zblast ja zgv- kuvannäyttöohjelma.https://www.svgalib.org/programs.html 2000-luvulla sovellukset siirtyivät käyttämään X11:ta ja SDL:ää. Myös Linux-konsoli sai myöhemmin grafiikkatuen ilman root-oikeuksia vaativaa SVGAlibia. ==Viitteet== Luokka:Grafiikkakirjastot Luokka:Ohjelmakirjastot Luokka:Vapaat ohjelmistot
Atayalit

Atayalit () ovat yksi Taiwanin valtion tunnustamista alkuperäiskansoista, joiden asuinalue sijoittuu maan pohjoisosiin. Tammikuussa 2020 Taiwanin alkuperäiskansojen neuvosto arvioi maassa olevan 92 084 atayalia. kyseessä on maan kolmanneksi suurin alkuperäiskansanryhmä. Perinteisesti atayalit ovat harjoittaneet kasvojen tatuoimista. Miehet ovat perinteisesti metsästäneet, kun taas naiset ovat punoneet koreja. Nykyään atayalien yhteisöä vaivaat alkoholismi ja korkea työttömyys. 1990-luvulta lähtien Taipein piirikunnassa olevissa kouluissa on opetettu jonkin verran atayalia valinnaisena kielenä koulun jälkeen. == Lähteet == Luokka:Taiwanin alkuperäiskansat
Aldis Hodge

Aldis Alexander Basil Hodge (s. 20. syyskuuta 1986, Onslow’n piirikunta, Pohjois-Carolina, Yhdysvallat)Aldis Hodge, Rotten Tomatoes, viitattu 18.4.2023. on yhdysvaltalainen näyttelijä. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 1995 Die Hard – Koston enkeli Die Hard with a Vengeance Raymond 1996 Ruusujen aika Bed of Roses Prince 2005 Edmond Edmond Leafletter 2006 American Dreamz American Dreamz Chuck 2013 The East The East Thumbs 2013 A Good Day to Die Hard A Good Day to Die Hard Foxy 2015 Straight Outta Compton Straight Outta Compton MC Ren 2016 Jack Reacher: Paluu päämajaan Jack Reacher: Never Go Back Espin 2016 Hidden Figures – varjoon jääneet Hidden Figures Levi Jackson 2018 Brian Banks Brian Banks Brian Banks 2019 What Men Want What Men Want Will 2019 Laupeus Clemency Anthony Woods 2020 The Invisible Man The Invisible Man James Lanier 2020 One Night in Miami... One Night in Miami... Jim Brown 2022 Green Lantern: Beware My Power Green Lantern: Beware My Power Vihreä Lyhty / John Stewart (äänirooli) 2022 Black Adam Black Adam Carte Hall / Haukkamies === Televisiosarjat === Vuodet Suomenkielinen nimi Alkuperäinen nimi Roolihahmo 1998 NYPD Blue NYPD Blue Eddy 1998 Teho-osasto ER Brad Enloe 1999–2000 Pacific Blue Pacific Blue Maurice Raymond 2000 Amyn lailla Judging Amy Lester Clancy 2001–2003 The Proud Family The Proud Family Frankie 2001–2008 C.S.I. C.S.I. Tony Thorpe 2002 Käytäväpeliä Boston Public Andre 2002 Siskoni on noita Charmed Trey 2003 Todistettavasti syyllinen Cold Case Mason Tucker 2003 American Dreams American Dreams Whitmore 2005–2007 A.T.O.M.: Alpha Teens on Machines A.T.O.M.: Alpha Teens on Machines King 2006 Num3rot Numb3rs Travis Grant 2006 Bones Bones Jimmy Merton 2006–2007 Friday Night Lights Friday Night Lights Ray Tatum 2007 Supernatural Supernatural Jake Talley 2008–2012 Viekkaat veijarit Leverage Alec Hardison 2009 Castle Castle Azi 2010 Rakkauden anatomia Private Practice Esau Ajawke 2011 The Chicago Code The Chicago Code Deon Lucket 2011 CSI: Miami CSI: Miami Isaiah Stiles 2014 The Walking Dead The Walking Dead Mike 2014 Rectify Rectify Stefon Whitman 2014–2017 Turn Turn Jordan 2016 Underground Underground Noah 2017 Blacklist The Blacklist Mario Dixon 2017 Black Mirror Black Mirror Jack == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1986 syntyneet Luokka:Elävät henkilöt
Kalevi Mutanen

Unto Petter Kalevi Mutanen (20. heinäkuuta 1924 Viipuri – 20. toukokuuta 1985 Kuopio) oli suomalainen metsänhoitaja ja yritysjohtaja, joka sai metsäneuvoksen arvonimen. Viitattu 18.4.2023. Mutasen vanhemmat olivat piiripäällikkö Petter Mutanen ja Ida Karttunen ja puoliso 1947–1976 Seija Harjunpuro. Mutanen tuli ylioppilaaksi Viipurin kaksoisyhteislyseosta 1944 ja valmistui metsänhoitajaksi Helsingin yliopistosta 1948. Hän oli Hackman & Co:n, vuodesta 1969 Oy Hackman Ab, apulaismetsänhoitaja ja erilaisissa erikoistehtävissä 1948–1965, aluemetsänhoitaja 1965–1973, apulaismetsäpäällikkö 1971–1973 ja metsäpäällikkö ja johtokunnan jäsen 1973–1984. Mutasella oli myös useita asiantuntija- ja luottamustehtäviä. Metsäneuvoksen arvonimen hän sai 1978. == Lähteet == ==Aiheesta muualla== * Luokka:Suomalaiset metsänhoitajat Luokka:Suomalaiset yritysjohtajat Luokka:Vuonna 1924 syntyneet Luokka:Vuonna 1985 kuolleet
Heidy Purga

Heidy Purga (s. 18. maaliskuuta 1975) on virolainen reformipuolueen poliitikko ja Viron nykyinen kulttuuriministeri huhtikuusta 2023. Vuosina 2015–2023 hän oli Riigikogun jäsen. Purga on aiemmin työskennellyt toimittajana ja televisiojuontajana. ==Yksityiselämä== Purga on avoliitossa ja hänellä on yksi lapsi. ==Lähteet== ==Aiheesta muualla== * Heidy Purga Viron hallituksen verkkosivuilla * Heidy Purga Viron reformipuolueen verkkosivuilla Luokka:Viron kulttuuriministerit Luokka:Viron reformipuolueen poliitikot Luokka:Virolaiset toimittajat Luokka:Riigikogun jäsenet Luokka:Televisiojuontajat Luokka:Vuonna 1975 syntyneet Luokka:Elävät henkilöt
Leslie Cliff

Leslie Cliff (myöh. Tindle, s. 11. maaliskuuta 1955 Vancouver) on kanadalainen uimari, joka saavutti arvokisamitaleja 1970-luvun alussa erityisesti sekauinnissa. Cliff saavutti Münchenin olympialaisissa 1972 hopeaa 400 metrin sekauinnissa ajalla 5.03,57. Hän hävisi maailmanennätyksen uineelle Australian Gail Neallille 0,60 sekuntia. Samoissa kisoissa Cliff sijoittui 200 metrin sekauinnissa viidenneksi, 200 metrin selkäuinnissa kahdeksanneksi sekä vapaa- ja sekauintiviestissä seitsemänneksi. Hän karsiutui 100 metrin perhosuinnin alkuerissä. Cliff kilpaili Kansainyhteisön kisoissa 1970 vielä ilman menestystä. Hän voitti Pan-Amerikan kisoissa 1971 kultaa 200:n ja 400 metrin sekauinneissa ja sekauintiviestissä sekä saavutti hopeaa 100 metrin perhosuinnissa ja vapaauintiviestissä. Kansainyhteisön kisoissa 1974 hän voitti kultaa 200:n ja 400 metrin sekauinnissa. == Lähteet == Luokka:Kanadalaiset uimarit Luokka:Kanadalaiset olympiamitalistit Luokka:Vuonna 1955 syntyneet Luokka:Elävät henkilöt
Donna Gurr

Donna-Marie Gurr (s. 18. helmikuuta 1955 Vancouver) on kanadalainen uimari, joka saavutti arvokisamitaleja 1970-luvun alussa erityisesti selkäuinnissa. Gurr saavutti Münchenin olympialaisissa 1972 pronssia 200 metrin selkäuinnissa ajalla 2.23,22. Hän hävisi selvästi kahdelle yhdysvaltalaisuimarille mutta voitti neljänneksi sijoittuneen Länsi-Saksan Annegret Koberin 0,13 sekunnilla. Samoissa kisoissa Gurr sijoittui 100 metrin selkäuinnin välierissä yhdeksänneksi ja hävisi 0,03 sekuntia viimeisenä loppukilpailuun selvinneelle Itä-Saksan Christine Herbstille. Gurr voitti Pan-Amerikan kisoissa 1971 kultaa 100:n ja 200 metrin selkäuinneissa ja sekauintiviestissä sekä saavutti hopeaa vapaauintiviestissä. Kansainyhteisön kisoissa 1970 hän saavutti hopeaa 200 metrin selkäuinnissa sekä pronssia 100 metrin selkäuinnissa ja sekauintiviestissä. Kansainyhteisön kisoissa 1974 hän saavutti hopeaa 100 metrin selkäuinnissa ja pronssia 200 metrin selkäuinnissa. == Lähteet == Luokka:Kanadalaiset uimarit Luokka:Kanadalaiset olympiamitalistit Luokka:Vuonna 1955 syntyneet Luokka:Elävät henkilöt
Kristina Tonteri-Young

Kristina Tonteri-Young on suomalais-uusiseelantilainen näyttelijä ja entinen balettitanssija. == Varhainen elämä ja ura == Tonteri-Young syntyi Suomessa suomalais-kiinalaiseen perheeseen ja puhuu sujuvasti englantia ja suomea. Perhe muutti New Yorkiin, kun Tonteri-Young oli 6-vuotias. Vuodesta 2009 vuoteen 2012 hän opiskeli balettia Moskovassa, jossa oppi venäjää. Moskovassa Tonteri-Young esiintyi Bolshoi-teatterin La fille mal gardéessa sekä Kremlin baletin Prinsessa Ruususessa ja Le Corsairessa. Hän aloitti 16-vuotiaana näyttelemisen osallistuen Shakespeare-kesäkursseihin RADAssa. Tonteri-Young osallistui Guildhall School of Music and Drama -kouluun vuosina 2016–2019 ja valmistui taiteiden kandidaatiksi. Tonteri-Youngin ensimmäinen rooli oli Netflixin sarja Warrior Nun, jossa hän näytteli sisar Beatricea. Hän on sittemmin esiintynyt muutamissa elokuvissa, mukaan lukien Netflixin Outside the Wire. == Lähteet == Luokka:Suomalaiset näyttelijät Luokka:Vuonna 1998 syntyneet Luokka:Elävät henkilöt
Eevamari Rauhamäki

Eevamari Katriina Rauhamäki (os. Oksanen, s. 23. helmikuuta 1982) on suomalainen ampumahiihtäjä. Hän edusti Suomea ampumahiihdon MM-kisoissa 2012 Ruhpoldingissa ja 2015 Kontiolahdessa. Maastohiihdossa hän on saavuttanut pariviestissä SM-pronssia vuosina 2008 ja 2011 sekä hopeaa 2009. Ammatiltaan Rauhamäki on fysioterapeutti. == Lähteet == Luokka:Suomalaiset ampumahiihtäjät Luokka:Vuonna 1982 syntyneet Luokka:Elävät henkilöt
Katharina Bosse

Katharina Bosse (s. 1968, Turku) on suomalainen valokuvaaja. Hänen suuntauksensa on nykytaide. Bossella on visuaalisen viestinnän tutkinto, jonka hän suoritti korkeakoulussa Bielefeldissä, Saksassa vuonna 1994. Hänen töitään on MoMA:n ja Maison Européenne de la Photographien kokoelmissa, ja niitä ovat julkaisseet myös aikakauslehdet, kuten The New Yorker, Spin, Geo, Der Spiegel ja New York Times Magazine. Bosse on maailman rankingin parhaan 10 000 joukossa ja Suomen 100 parhaan joukossa. Bosse työskentelee aktiivisesti luodakseen lisää näkyvyyttä naisvalokuvaajille. Hän on muun muassa jäsen femxphotographers.org-sivustolla, joka toimii mieskatseen (eng. male gaze) paljastavien taidevalokuvaajien esille nostajana. === Palkintoja ja nimityksiä === Vuosi Palkinto 1992 Kodak European Panorama of Young Professional Photography 1994 DAAD-Scholarship 1997 Agfa International Award for Photojournalism 1997 Joop-Swart-Masterclass, World Press Photo Foundation, Rotterdam 2008 Prix “Lumiere”, Grand Prix International d’Images de Vevey 2009 Publishing Grant „Foundation Kunstfonds“ 2010 Project Grant for „Bordello Architecture“ from „VG Bild-Kunst“ 2010 Short List Gabriele Münter Award 2011 Project Grant for „Thingstätten“ from „Art Foundation NRW“ 2012 Project Grant for „Thingstätten“„LWL Foundation“ 2018 Kulturwerk VG BildKunst Grant Website “Thingstätten” 2021 Neustart Kultur Kulturakteure 2021 CityArtists NRW Award == Lähteet == Luokka:Vuonna 1968 syntyneet Luokka:Elävät henkilöt Luokka:Suomalaiset valokuvaajat
Novella Calligaris

Novella Calligaris (s. 27. joulukuuta 1954 Padova) on italialainen uimari, joka menestyi 1970-luvun alussa parhaiten pitkillä vapaa- ja sekauintimatkoilla. Hän voitti yhden maailmanmestaruuden ja saavutti kolme olympiamitalia. Calligaris kilpaili olympialaisissa ensimmäisen kerran Méxicossa 1968. Hän sijoittui 400:n ja 800 metrin vapaauinnin alkuerissä 15:nneksi sekä 200 metrin vapaauinnin alkuerissä 30:nneksi. Münchenin olympialaisissa 1972 hän saavutti hopeaa 400 metrin vapaauinnissa ajalla 4.22,44 sekä pronssia 800 metrin vapaauinnissa ajalla 8.57,46 ja 400 metrin sekauinnissa ajalla 5.03,99. Calligaris saavutti ensimmäisen arvokisamitalinsa EM-kilpailuissa 1970, kun hän ylsi 800 metrin vapaauinnissa pronssille. Välimeren kilpailuissa 1971 hän voitti kolme kultaa ja saavutti yhden hopean. MM-kilpailuissa 1973 hän voitti 800 metrin vapaauinnissa kultaa maailmanennätysajalla 8.52,97 sekä saavutti pronssia 400 metrin vapaauinnissa ja 400 metrin sekauinnissa. EM-kilpailuissa 1974 hän saavutti hopeaa 800 metrin vapaauinnissa ja pronssia 400 metrin vapaauinnissa. Novella Calligarisin veli Mauro Calligaris oli myös uimari ja kilpaili Münchenin olympialaisissa 1972. Heidän äitinsä Romana Calligaris kilpaili Helsingin olympialaisissa 1952. == Lähteet == Luokka:Italialaiset uimarit Luokka:Italialaiset olympiamitalistit Luokka:Vuonna 1954 syntyneet Luokka:Elävät henkilöt
Tiia-Maria Talvitie

Tiia-Maria Talvitie (s. 3. huhtikuuta 1994) on suomalainen ampumahiihtäjä. Urallaan hän on edustanut Jalasjärven Jalasta. Ammatiltaan Talvitie on fysioterapeutti. == Lähteet == Luokka:Suomalaiset ampumahiihtäjät Luokka:Elävät henkilöt Luokka:Vuonna 1994 syntyneet
Monica Lindfors

Monica Lindfors (s. 22. marraskuuta 2000) on suomalainen taitoluistelija. Luisteluparinsa Juho Pirisen kanssa hän selviytyi finaaliin vuoden 2017 nuorten MM-kisoissa Taipeissa, Taiwanissa. Monica Lindfors on taitoluistelija Viveca Lindforsin pikkusisko. Sisarukset edustivat molemmat Suomea Taiwanissa junioreiden MM-kilpailuissa vuonna 2017. == Uran kohokohtia == Kansainvälinen Tapahtuma 2016–17 2017–18 Tallinn Trophy 14 Bavarian Open 7 Egna Trophy 8 Kansainvälinen: Juniori Junioreiden MM-kisat 19 Bavarian Open 14. J. Tallinna Trophy 12. J. NRW Trophy 18. J. Kansallinen Suomen mestaruuskilpailut 1. J. 3 == Lähteet == Luokka:Suomalaiset taitoluistelijat Luokka:Vuonna 2000 syntyneet Luokka:Elävät henkilöt